смешки за Пингвини
В бар на плажа се появява пингвин. Сяда, поръчва уиски и пура. Изпива уискито, пурата изпушва до половината, става и тръгва. През цялото време цари пълна тишина, всички останали посетители гледат пингвина втрещено, а той, на излизане, се обръща и пита леко учудено: 
- Какво сте ме зяпнали така? 
Пръв и единствен се окопитва бармана: 
- А, нищо… просто за първи път виждаме пингвин, на плажа, в бар, да пие уиски, да пуши пура, че и да говори. 
Пингвинът отсича сърдито: 
- С тия цени – и за последен!